Drie sterf ná kar glo op nat snelweg glyDie motor se wrak. Foto: @poisonDean / Twitter Drie mense is Sondagaand in Kaapstad dood nadat hul motor die N2 verlaat en ŉ paal langs die snelweg getref het. Volgens Pieter Rossouw, woordvoerder van ER24, het die ongeluk omstreeks middernag naby die Macassar-afrit plaasgevind. “Die pad was nat en die bestuurder van die voertuig het vermoedelik om ŉ effense draai beheer daaroor verloor,” het Rossouw gesê. “Die voertuig het ŉ paal langs die snelweg getref en die voertuig in twee geskeur. Al drie insittendes was reeds dood toe paramedici by die toneel opgedaag het en daar kon niks vir hulle gedoen word nie.” Die ongeluk word ondersoek.